אני כותב לעצמי מכתב, אני כותב לעצמי הספד. אני כותב בשביל לשכוח את שארצה לזכור אני כותב, מנסה את עצמי לעודד אני כותב בחושך, בשביל לגעת באור אני כותב בתקווה שליבי קצת ירעד. אני כותב בשביל את הכאב לכסות אני כותב בכדי לא לחוש לבד אני כותב כי אין לי משהו יותר טוב לעשות אני כותב בכדי שלפחות אני אשמע זעקתי. אני כותב בניסיון למצוא איזשהו כוח אני כותב בכדי לשמור על שפיותי אני כותב כמו מתוך אינרציה, מכורח אני כותב כמו מטיף המבקש למות. אני כותב כמו מטורף על ערש דווי אני כותב בכדי לגעת במציאות אני כותב בכדי לזכור שאני חי אני כותב כדי לא לחוש דחוי. אני כותב - רק בין מלותיי מרגיש שייכות אני כותב את כל מה שבלבי הדהוי